Cum nu se cunoaşte cauza diabetului de tip 1, nu putem vorbi nici de prevenţie. În ceea ce priveşte diabetul zaharat de tip 2, cea mai eficientă metodă de prevenţie este stilul de viaţă sănătos: alimentaţie sănătoasa, activitate fizică zilnică, consum moderat sau deloc de alcool, un somn corespunzător. În acest fel, poate fi menţinută o greutate normală pentru fiecare persoană în parte, în funcţie de vârstă, gen și înălţime.